CELEX: 62021TN0606
Language: sl
Date: 2021-09-20 00:00:00
Title: Zadeva T-606/21: Tožba, vložena 20. septembra 2021 – TestBioTech/Komisija

22.11.2021   
            
            
               SL
            
            
               Uradni list Evropske unije
            
            
               C 471/53
            
         
      Tožba, vložena 20. septembra 2021 – TestBioTech/Komisija
      (Zadeva T-606/21)
      (2021/C 471/75)
      Jezik postopka: angleščina
      
         Stranki
      
      
         Tožeča stranka: TestBioTech eV (München, Nemčija) (zastopnik: K. Smith, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  odločbo tožene stranke z dne 8. julija 2021, s katero ta ni preklicala ali spremenila izvedbenega sklepa tožene stranke (EU) 2021/66 (1), s katerim je bilo družbi Monsanto Europe SA dovoljeno, da na podlagi Uredbe št. 1829/2003 (2), trži gensko spremenjeno sojo MON 87751 x MON 87701 x MON 87708 x MON 89788 in njene podkombinacije v Uniji;
               
            
                  —
               
               
                  naloži drug ustrezen ukrep; in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva razloga.
      
                  1.
               
               
                  Prvi tožbeni razlog: tožena stranka je storila očitno napako pri presoji, ker ni ali ni ustrezno upoštevala morebitnega vpliva kopičenja genov na izražanje genov v povezavi z uporabo herbicidov in/ali ni zahtevala ustrezne ocene v dejanskih pogojih ponavljajoče in/ali velike uporabe dveh herbicidov, proti katerima je spremenjena soja odporna.
               
            
                  2.
               
               
                  Drugi tožbeni razlog: tožena stranka je storila očitno napako pri presoji, ker ni ali ni ustrezno upoštevala morebitne toksičnosti, imunogenosti in/ali alergenosti v spremenjeni soji, kot posledice sinergijskih učinkov med beljakovinami, ki naj bi se izražali z njeno spremembo, naravno prisotnih inhibitorjev proteaze v soji, izpostavljenosti herbicidu in/ali ostanku herbicida v pridelku in/ali, ker ni zahtevala, da se izvedejo poskusi krmljenja živali s to vrsto.
               
            
         (1)  UL 2021 L 26, str. 44.
      
         (2)  Uredba (ES) št. 1829/2003 Evropskega Parlamenta in Sveta z dne 22. septembra 2003 o gensko spremenjenih živilih in krmi (UL, posebna izdaja v slovenščini, poglavje 13, zvezek 32, str. 432).